
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 26.augustā   
      






Nr.8
17.p.

Par detālplānojuma atcelšanu daļā nekustamajiem īpašumiem “Upenieki”, “Ausmas”, “Pienenīte”, “Īves”, “Stīgas”, “Sions”, “Simonas” (Grēnēs) 

Tiek dots vārds: Dmitrijam Ivanovam
Olaines novada pašvaldībā (turpmāk – Pašvaldība) 2026.gada 9.jūnijā reģistrēts V K (personas kods_, adrese_) iesniegums (reģ. Nr. ONP/7.15/26/4087-SD) (turpmāk – Iesniegums) ar lūgumu atcelt detālplānojumu nekustamajiem īpašumiem “Upenieki”, “Ausmas”, “Pienenīte”, “Īves”, “Stīgas”, “Sions”, “Simonas”, Grēnēs, Olaines pagastā, Olaines novadā daļā, kas attiecas uz nekustamā īpašuma Upenieku iela 1 (kadastra Nr.8080 003 0464) (turpmāk – Īpašums Nr.1) zemes vienību un nekustamā īpašuma Upenieku iela 3 (kadastra Nr. 8080 003 0463) (turpmāk – Īpašums Nr.2) zemes vienību. 
Izvērtējot ar lietu saistītos apstākļus un spēkā esošos normatīvos aktus, konstatēts:
Detālplānojums ir apstiprināts ar Olaines pagasta padomes 2003.gada 5.februāra lēmuma (3.prot., 3§.7.p.) un pārapstiprināts ar Olaines novada domes 2009.gada 30.septembra lēmuma (6.prot., 33.p.) apstiprinātajiem saistošajiem noteikumiem Nr.20 (turpmāk – Detālplānojums). 
Detālplānojuma mērķis – nodrošināt teritorijas racionālu izmantošanu, kas veicinātu līdzsvarotu attīstību un saglabātu vidi atbilstoši Olaines pagasta teritorijas attīstības programmai, nodrošināt kvalitatīvu dzīves vidi cilvēkam un sabiedrībai kopumā, garantēt zemes īpašnieku un lietotāju tiesības izmantot un attīstīt savu īpašumu saskaņā ar detālplānojuma nosacījumiem, kā arī nodrošināt sabiedrībai iespēju iegūt informāciju, izteikt savu viedokli un piedalīties teritorijas plānojuma izstrādāšanas procesā.
Īpašums Nr.1 sastāv no zemes vienības ar kadastra apzīmējumu 8080 003 0464                  2,0400 ha platībā.
Īpašumtiesības ierakstītas Rīgas rajona tiesas, Olaines pagasta zemesgrāmatas nodalījumā Nr.100000106530 uz V K vārda.
Īpašums Nr.2 sastāv no zemes vienības ar kadastra apzīmējumu 8080 003 0463               0,2060 ha platībā.
Īpašumtiesības ierakstītas Rīgas rajona tiesas, Olaines pagasta zemesgrāmatas nodalījumā Nr.100000106533 uz V K vārda.
Īpašums Nr.1 un Īpašums Nr.2 ir daļa no Detālplānojuma teritorijas.
Detālplānojumā Īpašumam Nr.1 noteikta plānotā (atļautā) izmantošana - savrupmāju apbūves teritorija un dekoratīvo koku un krūmu, zāliena teritorija, Īpašumam Nr.2 - dekoratīvo koku un krūmu, zāliena teritorija, zāliena teritorija, tehniskās apbūves teritorija un ceļa teritorija.
Pašvaldības domes 2025.gada 28.maija saistošie noteikumi Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums) nosaka plānoto (atļauto) izmantošanu Īpašumam Nr.1 un Īpašumam Nr.2 – savrupmāju apbūves teritoriju un transporta infrastruktūras teritoriju.

Iesniegumā norādīts, ka Detālplānojuma atcelšana nepieciešama, lai Īpašuma Nr.1 un Īpašuma Nr.2 turpmāko attīstību īstenotu atbilstoši spēkā esošajam Plānojumam.
Izvērtējot Detālplānojumu (1.pielikums), secināts, ka Detālplānojuma galvenie risinājumi ir īstenoti. Veikta zemes vienību sadale, izbūvēta paredzētā infrastruktūra un nodrošināta piekļuve. Veikts Detālplānojuma salīdzinājums ar Plānojumā ietvertajiem risinājumiem. Secināts, ka Detālplānojums integrēts Plānojumā un Plānojums nodrošina teritorijas turpmākai izmantošanai nepieciešamo regulējumu. 
Izvērtējumā nav konstatēti tādi Detālplānojumā ietverti risinājumi vai nosacījumi, kuru saglabāšana būtu nepieciešama Īpašuma Nr.1 un Īpašuma Nr.2 turpmākai izmantošanai vai apkārtējo nekustamo īpašumu tiesību aizsardzībai.
Detālplānojuma atcelšana daļā neradīs nelabvēlīgas sekas citu personu tiesībām vai tiesiskajām interesēm Detālplānojuma teritorijā, teritorijas izmantošanu turpmāk nosaka Plānojums.

Pašvaldību likums nosaka:

4.panta pirmā daļa - Pašvaldībai ir šādas autonomās funkcijas:

15) saskaņā ar pašvaldības teritorijas plānojumu noteikt zemes izmantošanu un apbūvi.

10.panta pirmā daļa -  Dome ir tiesīga izlemt ikvienu pašvaldības kompetences jautājumu. Tikai domes kompetencē ir:

1) izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;

44.pants. Saistošie noteikumi.

pirmā daļa -  Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.


48.panta trešā daļa - Saistošo noteikumu izstrādi teritorijas plānošanas jomā un to uzraudzības kārtību regulē Teritorijas attīstības plānošanas likums.

Teritorijas attīstības plānošanas likums nosaka:

12.panta trešā daļa - Vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

29.pants - Detālplānojuma apstiprināšana.

Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. 
Teritorijas attīstības plānošanas likuma Pārejas noteikumi nosaka:

10.punkts - Pēc šā likuma spēkā stāšanās ir spēkā detālplānojumi, kas:

1) apstiprināti ar pašvaldības saistošajiem noteikumiem;

2) izstrādāti šo pārejas noteikumu 9.punktā noteiktajā kārtībā.


Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem” nosaka:


131.prim punkts - Papildus teritorijas plānošanas procesam spēkā esošo detālplānojumu pārskatīšanu un izvērtēšanu pašvaldība var veikt detālplānojumu īstenošanas uzraudzības ietvaros.


131.prim punkts Izvērtējot detālplānojumus, ņem vērā, vai:

131.prim 1.punkts - ir uzsākta detālplānojuma īstenošana;

131.prim 2.punkts - īstenošana notiek saskaņā ar detālplānojumu;

131.prim 3.punkts - detālplānojums ir publiski pieejams sistēmā;

131.prim 4.punkts - ir ievēroti detālplānojuma īstenošanas nosacījumi, kas ietverti spēkā esošo saistošo noteikumu par teritorijas plānojuma vai lokālplānojuma apstiprināšanu noslēguma jautājumos;

131.prim 5.punkts ir saņemts detālplānojuma izstrādes ierosinātāja vai tā saistību pārņēmēja, vai detālplānojuma teritorijas zemes īpašnieka vai tiesiskā valdītāja iesniegums par detālplānojuma atcelšanu.


Administratīvā procesa likums nosaka:

70.panta “Administratīvā akta paziņošana un spēkā esamība” trešā daļa - Administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.

83.panta “Neapstrīdama administratīvā akta atcelšana” otrā daļa - Administratīvo aktu atceļ ar jaunu administratīvo aktu.

Ievērojot iepriekš minēto, Attīstības un komunālo jautājumu komitejas 2026.gada 18.augusta sēdes protokolu Nr.8 un, pamatojoties uz Pašvaldību likuma 4.panta pirmās daļas 15.punktu, 10.panta pirmās daļas 1.punktu, 44.panta pirmo daļu un 48.panta trešo daļu,  Teritorijas attīstības plānošanas likuma 12.panta trešo daļu un 29.pantu, Teritorijas attīstības plānošanas likuma Pārejas noteikumu 10.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 131.prim punktu, Administratīvā procesa likuma 70.panta trešo daļu un 83.panta otro daļu, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj:

1. Atcelt detālplānojumu daļā nekustamajiem īpašumiem “Upenieki” (kad.                           Nr. 8080 003 0014), “Pienenīte” (kad. Nr. 8080 003 0399), “Ausmas” (kad.                              Nr. 8080 008 0349), “Īves” (kad. Nr. 8080 003 0406), “Stīgas” (kad. Nr. 8080 003 0088), “Sions” (kad. Nr. 8080 003 0404), “Simonas” (kad. Nr. 8080 003 0405) (apstiprināts ar Olaines pagasta padomes 2003.gada 5.februāra lēmuma (3.prot., 3§.7.p.) un pārapstiprināts ar Olaines novada domes 2009.gada 30.septembra lēmuma (6.prot., 33.p.) apstiprinātiem saistošajiem noteikumiem Nr. 20), kas attiecas uz nekustamo īpašumu Upenieku iela 1 (kadastra Nr. 8080 003 0464) un Upenieku iela 3 (kadastra                             Nr. 8080 003 0463).

2. Izdot saistošos noteikumus Nr. SN11/2026 “Par Olaines novada domes 2009. gada                 30. septembra sēdes lēmumā apstiprināto saistošo noteikumu Nr. 20 “Par detālplānojuma apstiprināšanu nekustamajiem īpašumiem “Upenieki” (kad. Nr. 8080 003 0014), “Pienenīte” (kad. Nr. 8080 003 0399), “Ausmas” (kad. Nr. 8080 008 0349), “Īves” (kad. Nr. 8080 003 0406), “Stīgas” (kad. Nr. 8080 003 0088), “Sions” (kad.                                    Nr. 8080 003 0404), “Simonas (kad. Nr. 8080 003 0405)”, pielikuma Nr. 10 (6. prot.,                 33. p.)  atcelšanu daļā” (pielikumā).

3. Uzdot pašvaldības:

3.1. būvvaldes speciālistei teritoriālplānojuma un zemes ierīcības jautājumos publicēt lēmumu un saistošos noteikumus Nr. SN11/2026 Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;

3.2. sabiedrisko attiecību speciālistei ievietot paziņojumu par lēmumā noteikto saistošo noteikumu atcelšanu pašvaldības tīmekļa vietnē www.olaine.lv, sadaļā Pašvaldība/Detālplānojumi. 

4. Lēmumu var pārsūdzēt Administratīvajā rajona tiesā Rīgas tiesu namā Baldones ielā 1A, Rīgā, LV-1007 (riga.administrativa@tiesas.lv) viena mēneša laikā no šī lēmuma spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

